section_heading: Rotacijska struktura
paragraph_text: Vibracijski spektri koji pokazuju rotacijsku strukturu, zovu se vibronski spektri. Izborna pravila vibronskih spektara su: <math>\Delta v = \pm1, \pm2, \pm3 ...</math>, <math>\Delta J = 0, \pm1</math>, za apsorpcijski ili emisijski spektar, te <math>\Delta v = \pm1, \pm2, \pm3 ...</math>, <math>\Delta J = 0, \pm2</math> za Ramanov prijelaz. Vibracijski prijelaz se sastoji od niza prijelaza među rotacijskim stanjima vibracijskog stanja koje tvore vibronske linije. Niz vibronskih linija čini vrpcu. Zbog izbornih pravila, vibronske vrpce su podjeljene na dvije ili tri grane. Grane vrpce se označavaju velikim latiničnim slovima: O za <math>\Delta J = -2</math>, P za <math>\Delta J = -1</math>, Q za <math>\Delta J = 0</math>, R za <math>\Delta J = +1</math> i S za <math>\Delta J = +2</math>. U apsorpcijskim/emisijskim spektrima, prosutne su P i R, a ponekad i Q grane, a u Ramanskim spektrima O i S, a ponekad i Q grana.